OpenLLM-France/wikimedia huggingface dataset:
# KK Partizan

Košarkaški klub Partizan (serbieraz: Кошаркашки клуб Партизан) Belgradoko Partizan Kirol Elkartearen saskibaloi taldea da. Serbiako saskibaloi ligan eta Adriatikoko ligan parte hartzen du.
17 liga eta hamabi kopa nazional, hiru Korac Kopa eta europar saskibaloiko lehiaketa nagusia den Euroliga irabazi ditu, azken hau 1992an. Talde honetan Vlade Divac, Aleksandar Đorđević, Predrag Danilović eta Zarko Paspalj bezalako jokalari garrantzitsuek jokatu dute.
Bi pabiloitan jokatzen ditu etxeko partidak: Pionir Pabiloian eta Belgrado Arenan.

## Palmaresa
### Nazioarteko tituluak

* Euroliga
** Txapelduna (1): 1992
** Finalista (0)
** Final Four (4): 1988, 1992, 1998, 2010
* 3 Korać Kopa: 1978, 1979 eta 1989. Finalista 1974, 1976, 1981 eta 1987an.

### Titulu nazionalak

* 17 liga: 1976, 1979, 1981, 1987, 1992, 1995, 1996, 1997, 2002, 2003, 2004, 2005, 2006, 2007, 2008, 2009, 2010
* 12 Kopa: 1979, 1989, 1992, 1994, 1995, 1999, 2000, 2002, 2008, 2009, 2010, 2011.
* 4 Adriatikoko Liga: 2007, 2008, 2009, 2010

## Jokalari historikoak

* Radomir Šaper, Dragan Kićanović, Dražen Dalipagić, Goran Grbović, Milenko Savović, Peter Vilfan, Aleksandar Đorđević, Vlade Divac, Predrag Danilović, Žarko Paspalj, Svetislav Pešić, Željko Obradović, Miroslav Berić, Nikola Lončar, Željko Rebrača, Predrag Drobnjak, Dejan Tomašević, Nenad Krstić, Uroš Tripković, Novica Veličković, Milenko Tepić.

## Entrenatzaile historikoak

Aleksandar Nikolić, Ranko Žeravica, Dušan Ivković, Željko Obradović, Dušan Vujošević.

## Bitxikeriak

1992ko Euroliga etxeko partida Fuenlabradako Fernando Martín kiroldegian jokatuz irabazi zuen, FIBAk Belgradon jokatzen ez baitzion utzi Balkanetako gerra zela eta, zaletuek Fuenlabradako Partizan deitu zutelarik.

## NBAko taldeen aurkako partidak

* 2009ko urriak 3: Denver Nuggets 88 - 92 KK Partizan (Denverreko Pepsi Centerrean).
* 2009ko urriak 6: KK Partizan 100 - 98 Phoenix Suns (Phoenixeko US Airways Centerrean).

## Kanpo estekak

* Datuak: Q912247
* Multimedia: KK Partizan / Q912247
# OFK Beograd

OFK Beograd (serbieraz Омладински фудбалски клуб Београд, Omladinski fudbalski klub Beograd, euskaraz "Belgradeko gazteen futbol kluba") Serbiako futbol talde bat da Belgrad hiriko Karaburma auzokoa.

## Historia

1911 urtean sortu zen Beogradski Sport Klub (BSK Beograd) izenarekin eta hasierako hamarkadetan talde serbiar indartsuena izan zen, honen erakusle Bigarren Mundu Gerraren aurretik Jugoslaviako bost Liga eta Kopa bat irabazi zituen. Gerra garaian bertan ere Serbiako hiru liga irabazi zituen.
1950 hamarkadan beste bi kopa eskuratu zituen eta 60. hamarkadan bi kopa berriz gain Europako txapelketatan bikain aritu zen Europako Errekopa eta Ferien Kopako final erdietara iristeraino.
Serbiako txapelketak sortu zirenean ordea talde apala zen eta emaitza aipagarriena 2006ko Kopako finala du, Izar Gorriaren aurka luzapenean galdu zuena. 2016an maila galdu zuen eta 2017an 3. mailara jeitsi da.

## Palmaresa
### Jugoslavian: 10

* Jugoslaviako Liga (5): 1931, 1933, 1935, 1936, 1939.
* Jugoslaviako Kopa (5): 1934, 1953, 1955, 1962, 1966.

### Serbian: 0

* Serbiako Liga (0): hirugarren 2003 eta 2010an.
* Serbiako Kopa (0): finalista 2006an.
* Serbiako Txapelketa/Liga Zaharra (5): 1920, 1921, 1941, 1943, 1944.

### Nazio artean: 0

* Europako Errekopa (0): final erdiak 1963an.
* Ferien Kopa (0): final erdiak 1960an.
* UEFA Kopa (0): final laurdenak 1973an.

## Euskal taldeen aurkako partidak

OFK Beogradek kanporaketa bakarra jokatu du euskal taldeen aurka:
| Denboraldia | Txapelketa | Fasea | Etxekoa | Emaitza | Kanpokoa |
| 1964-65 | Ferien Kopa | Lehen itzulia | Athletic OFK Beograd | 2-2 0-2 | OFK Beograd Athletic |

## Kanpo estekak

* (Serbieraz) Webgune ofiziala
* Datuak: Q209619
# Alper

    Artikulu hau nekazaritzako tresnari buruzkoa da; alferra edo zerbait egiteko gogo eskasa duena gaitzat duena beste hau da: «Nagitasun»
Alperra —Ipar Euskal Herrian trunkoa, baita ere bonbil eta trinko, eta harrizkoa edo porlanezkoa denean (zurezkoa ere izan baitaiteke) alper-harria ere deitua— nekazaritzan erabiltzen den arrabol astuna da, lur-mokorrak xehatzeko erabiltzen dena. Antzinean harrizkoak ziren eta abereen trakzioa erabiltzen zen horiekin lan egiteko, baina egun burdinazkoak izaten dira, hortzak dituzte lurra hobeki xehatzeko eta traktorez maneiatzen dira gehienetan.
Alperrak bi zulo izaten ditu alde banatan eta horietan sartzen da ardatza eta honek zurezko bastidoreari eusten dio, erditik lau bat metro luzeko pertika bat irteten da. Armazoia edo etxea (80x120x150) ez zen beti ere berekoa izaten.

## Erreferentziak

* ↑ Juan Garmendia Larrañaga - Xabier Mendiguren Bereziartu: Juan Garmendia Larrañagaren hiztegi etnografikoa. Donostia: Ikastolen Elkartea, 2003. 27.or.

## Ikus, gainera

* Zapalgailu
* Nekazaritza-makineria

## Kanpo estekak

* Juan Garmendia Larrañaga - Xabier Mendiguren Bereziartu: Juan Garmendia Larrañagaren hiztegi etnografikoa. Donostia: Ikastolen Elkartea, 2003, 27.or.
* Datuak: Q1334343
* Multimedia: Agricultural rollers / Q1334343
# Kalemegdan

Kalemegdan edo Kalemegdan parkea, serbieraz Калемегдан edo Калемегдански парк, eta turkieraz Kale Meydanı, Serbiako Belgrad hiriburuan dagoen hiri parke eta monumentu bat da, Belgradeko gotorlekuan.
Danubio eta Sava ibaien elkargunearen gain dago, 155 metro altuerako muinoan.
* Datuak: Q599868
* Multimedia: Kalemegdan / Q599868
# Belgradeko bandera

Belgradeko bandera berez Belgrad hiriko armarria da, heraldika gabe, bandera osoa betez. Banderak karratu itxura du.

## Ezaugarriak

Belgradeko banderak Serbiako hiru kolore nazionalak erakusten ditu: gorria, urdina eta zuria. Urdinek etorkizun hobearen itxaropena eta fedea sinbolizatzen dituzte. Lurreko gorria askatasunaren aldeko borrokan Serbiako herriaren sufrimenduaren ikurra da. Bi lerro zuri horizontalak Sava eta Danubio ibaiak dira, Belgraden indarraren sinboloak. Zuriak dira heraldikaren arauen araberakoak: "Beograd" Serbiako izena "hiri zuria" da; beraz, bertan, horma eta dorre zuriak daude. Harresiek merkataritza-hiria adierazten dute; dorreek eta ate irekiek merkatu irekia dagoela adierazten dute. Itsasontzia, erromatar hirukoitza, hiriaren antzinatasunaren ikurra da.

## Erreferentziak

* ↑ http://www.beograd.rs/index.php?lang=cir&kat=beoinfo&sub=201209%3f

## Kanpo estekak

* Datuak: Q3434487
* Multimedia: Flags of Belgrade / Q3434487
# Sava

    Artikulu hau Balkanetako ibaiari buruzkoa da; Italiako udalerriari gaitzat duena beste hau da: «Sava (Tarento)»
Sava (bosnieraz, kroazieraz, eslovenieraz: Sava; serbieraz: Сава, Sava; alemanieraz: Save, Sau; hungarieraz: Száva) Europako ibairik nagusienetako bat eta Danubioren ibaiadar handienetako bat da, 990 kmko luzera eta 97.713 km²ko arroa dituena. Ibaiak Eslovenia, Kroazia, Bosnia-Herzegovina eta Serbia zeharkatzen ditu.

## Ibilbidea

Savak bi iturri nagusi ditu: Sava Dolinka (ezkerretik) eta Sava Bohinjka (eskuinetik). Bilgunea Esloveniako Lesce eta Radovljica artean dago. Hortik Belgradon Danubiora isuri arte 945 km-ko ibilbidea du, baina Sava Dolinkaren ibilbidea kontuan hartuta, hau da Esloveniako Alpeetatik, 990 km dira.
Sava Danubioren eskuinaldeko ibaiadar nagusia da eta bigarren handiena Tisza eta gero.

## Ibaiadarrak

* Eskuinaldetik:
** Eslovenian: Sora, Ljubljanica, Mirna eta Krka;
** Kroazian: Kupa eta Sunja;
** Kroazia eta Bosnia arteko mugan: Una;
** Bosnian: Vrbaška, Vrbas, Ukrina, Bosna, Brka, Tinja, Lukovac eta Dašnica;
** Bosnia eta Serbia arteko mugan: Drina;
** Serbian: Jerez, Kolubara eta Topčiderska reka;
* Ezkerraldetik:
** Eslovenian: Kokra, Kamniška Bistrica eta Savinja;
** Eslovenia eta Kroazia arteko mugan: Sotla/Sutla;
** Kroazian: Lonja eta Orljava;
** Serbian: Bosut;

## Hiri nagusiak

Sava ibaiak Europako hiru hiriburu lotzen ditu: Esloveniako Ljubljana, Kroaziako Zagreb eta Serbiako Belgrado.
Hiriburuak ez ezik beste hiri nagusi batzuk ere zeharkatzen ditu:
* Eslovenian: Litija, Zagorje ob Savi, Trbovlje, Hrastnik, Zidani Most, Radeče, Sevnica, Krško, Brežice eta Čatež.
* Kroazian: Sisak eta Jasenovac.
* Bosnia-Hertzegovina eta Kroazia arteko mugan: Gradiška/Stara Gradiška, Srbac/Davor, Bosanski Kobaš/Slavonski Kobaš, Bosanski Brod/Slavonski Brod, Bosanski Šamac/Slavonski Šamac, Orašje/Županja eta Brčko/Gunja binako herriak.
* Serbian: Jamena, Sremska Rača, Sremska Mitrovica, Klenak, Šabac, Zabrežje, Obrenovac, Umka eta Ostružnica.

## Hidrometria

Savaren emaria 1950-2013 bitartean neurtua izan da Sremska Mitrovicako estazioan (Danubiora isuri baino 139,2 km lehenago). Gune horretan, drainatutako eremuak 87.996 km² ditu, arro osoaren % 90. Emari handiena apirilean du (2.480 m³/s), eta txikiena abuztuan (638 m³/s).
Savaren batez besteko emariak (m³/s), Sremska Mitrovican neurtuak Datuak: 1950 eta 2013 artean

## Iruditegia

* Kranj (Eslovenia).
* Zagreb (Kroazia).
* Slavonski Brod (Kroazia).
* Sremska Mitrovica (Serbia).
* Belgrad (Serbia).

## Erreferentziak

* ↑ Euskaltzaindia. Europako toponimia fisikoa. .
* ↑ Reporting surface water station: Sremska Mitrovica Hidmet.gov.rs
* ↑ Sava ibaia Sremska Mitrovican Hidmet.gov.rs

## Kanpo estekak

* Datuak: Q14383
* Multimedia: Sava / Q14383
# Isar (ibaia)

Isar Bavariako ibaia da. Austria eta Alemania arteko mugan jaiotzen da eta Deggendorfen egiten du bat Danubioarekin.
Zeharkatzen duen hiri garrantzitsuena Munich da.

## Kanpo estekak

* Datuak: Q106588
* Multimedia: Isar / Q106588
# Krauss-Maffei

Krauss-Maffei-Wegmann hainbat ekipamendu mota ekoizten dituen enpresa alemaniarra da, hala nola injekziozko moldekatzeko makineria, lokomotorrak, gerra-gurdi blindatuak eta erabilera militarrerako beste ibilgailu batzuk.

## Historia

Krauss-Maffei 1931n sortu zen JA Maffei (1838an sortua) eta Krauss &amp; Co. ( 1860an sortua) enpresen bat-egitetik. Biak ziren ordurako lokomotorren hornitzaile garrantzitsuak; Maffeik lurrunezko beste ibilgailu batzuk ere eraiki zituen. Egoitza nagusia Municheko Allach udalerrian dago gaur egun. 1957az geroztik injekzio bidez lan egiten dute . 1964an Eckert & Ziegler GmbH erosi zuen, Weißenburg. 1986az geroztik GmbH independente baten forma juridikoa du. 1998ko urtarrilean Municheko Mannesmann Plastiksmaschinenbau GmbH-en taldera esleitu zuten.
Krauss-Maffei-Kunststofftechnik-ek salmenta- eta zerbitzu-zentroen antolakuntza deszentralizatua erabiltzen du, lehiatzen duen merkatuetan garrantzitsuak diren Lurreko eskualde guztietako bezeroengana hurbiltzeko.

## Erreferentziak

* Auer, Alois (Hrsg. ): Krauss-Maffei. Lebenslauf einer Münchner Fabrik und ihrer Belegschaft . 3K-Verlag, Kösching 1988.

## Kanpo estekak

* (Alemanez)] [https://web.archive.org/web/20150924041648/http://www.historisches-lexikon-bayerns.de/artikel/artikel_44907 Karl Schmidt, Krauss-Maffei, Historisches Lexikon Bayerns
* Datuak: Q819150
* Multimedia: Krauss-Maffei / Q819150
# Inosperma adaequatum

Inosperma adaequatum Inocybaceae familiako onddo espezie bat da. Ez da jangarria, usain txarra du.
Sinonimoak: Inocybe adaequata, Inocybe rhodiola, Inocybe jurana.

## Deskribapena

Kapela: 4 eta 10 cm bitarteko diametrokoa, zuntz erradialekin markatua, hasieran konikoa edo kanpai itxurakoa, gero titi zabal bat osatuz zabaltzen da. Marroi-gorrixka edo marroi ilun kolorekoa, hozkadetan edo azalaren azpiko haragian, orban gorri-karmin edo purpura koloreko batzuk izaten ditu helduaroan. Azal lehorra. Perretxikoa heltzen denean ertza pitzatu egiten da.
Orriak: Estu, gris-okre kolorekoak, gero marroi-okre antzeko kolorekoak, ertz pixka bat argiagoarekin.
Hanka: Lodia eta irmoa, goian zurixka, erdian gris-more kolorea eta purpura kolorea oinarrian; fibrilosoa.
Haragia: Gorritu egiten da; zuri-arrosa kolorekoa kapelan eta purpura kolorekoa hankaren oinarrian; usain espermatikoa eta desatsegina du.
Etimologia: Inocybe terminoa, muskulua, nerbioa, zuntza esan nahi duen "is inós" hitzetik eta burua esan nahi duen "cybe" hitzetik dator; hau da, zuntzezko kapela.

## Jangarritasuna

Ez da jangarria.

### Nahasketa arriskua

Nahiz eta Inocybe guztiak sailkatzeko zailak izan, hau bereizten da, itxura sendoa eta usain espermatiko handia duelako

## Sasoia eta lekua

Udazkenean, erretxinadun basoetako soilguneetan. Ez da oso ohikoa.

### Banaketa eremua

Kanada, Ameriketako Estatu Batuak, Europa, Errusia, Israel, Iran, Japonia.

## Erreferentziak

* ↑ Euskal Herriko perretxiko eta onddoak, 2013, 2014, 2016, 2017, Fernando Pedro Pérez, Kultura Saila, Eusko Jaurlaritza • Bizkaiko Perretxiko eta Onddoak, A.D.E.V.E., 2012 • Euskalnatura • Euskal Herriko Onddoak. 5 tomos, Luis García Bona, Kriselv, 1987 • Catálogo micológico del País Vasco, Aeranzadi, 1973 • Mendizalearen Hiztegia [mikologia], Ostadar Mendi Taldea.
* ↑ (Gaztelaniaz) Mendaza, Ramon, Diaz, Guillermo. (1987). Guia fotografica y descriptiva 800 especies a todo color. Iberduero, 423 or. ISBN 84-404-0530-8..
* ↑ (Gaztelaniaz) Ubillos Javier. (2020). Curso de iniciación a la micología, fichas micológicas. Asociacion cultural “Baxauri” Kultur Elkartea Mikologia, Bajauri, Cofradia Vasca de Gastronomia.
* ↑ (Gaztelaniaz) Bon,Marcel. (1988). Guia de Campo de los hongos de Europa. Ediciones Omega, S. A. Barcelona, 236 or. ISBN 84-282-0865-4..
* ↑ Inosperma adaequatum: GBIF—the Global Biodiversity Information Facility.

## Kanpo estekak

* Datuak: Q106967867
* Multimedia: Inosperma adaequatum / Q106967867
# 1727
## Jaiotzak

* Urtarrilaren 2a – James Wolfe, britainiar militarra (h. 1759).
* Otsailaren 8a – Jean André Deluc, Suitzako geologoa, meteorologoa eta fisikaria (h. 1817).
* Otsailaren 16a – Nikolaus Joseph von Jacquin, herbeheretar-austriar zientzialaria (h. 1817).
* Martxoaren 7a – André Morellet, frantziar ekonomialaria, idazlea eta entziklopedista (h. 1819).
* Martxoaren 30a – Tommaso Traetta, italiar musikagilea (h. 1779).
* Maiatzaren 14an bataiatua – Thomas Gainsborough, ingeles margolari eta diseinatzailea (h. 1788).
* Maiatzaren 10a – Anne Robert Jacques Turgot, frantziar politikaria eta ekonomialaria (h. 1781).
* Ekainaren 23a – Antonio Arriaga, arabar militarra, Ameriketan hainbat agintari postu izan zituena (h. 1780).
* Abuztuaren 30a – Giandomenico Tiepolo, italiar margolaria (h. 1804).
* Urriaren 9a – Étienne-Charles de Loménie de Brienne, frantziar kardinal eta estadista (h. [[1794).
* Urriaren 20a – Joanes Olabaratz, lapurtar itsasgizona, kortsario eta militarra izandakoa (h. 1808).
* Urriaren 23a - Cäcilia Weber, Constanze Mozarten ama eta Wolfgang Amadeus Mozarten amaginarreba (h. 1793).
* Abenduaren 14a – François-Hubert Drouais, frantziar margolaria (h. 1775).
* Francisco Azurmendi, euskal artista, marrazkigile, erretaulagile eta eskultorea (h. 1796).

## Heriotzak

* Otsailaren 8a – Domingo Akasuso, bizkaitar militar eta ekintzailea (j. 1658/59).
* Martxoaren 31- Isaac Newton, britainiar zientzialaria, alkimista, filosofoa eta matematikaria, historiako zientzialari hobenetarikoa (j. 1643).
* Maiatzaren 17a – Katalina I.a Errusiakoa, Errusiako enperatriza (j. 1684).
* Ekainaren 11 – Jurgi I.a Erresuma Batukoa, Erresuma Batua eta Britainiar Jabegoen erregea (j. 1660).
* Abuztuaren 27a – Arent de Gelder, herbeheretar margolaria (j. 1645).
* Azaroaren 17a – André Dreuillet, frantziar apaiz katolikoa, Baionako apezpikua izandakoa (j. 1664).
* Abenduaren 26a – Baltasar de Zuñiga, Nafarroako erregeordea (j. 1659).

## Kanpo estekak

* Datuak: Q6942
* Multimedia: 1727 / Q6942
# Chona Madera

Asunción Madera (Kanaria Handiko Las Palmas, 1901- ibídem, 1980), Chona Madera izenez ezagunagoa, kazetaria, idazlea eta poeta izan zen.

## Biografia

Kanaria Handiko Las Palmasen jaio zen 1901ean. Kazetari lanean hasi zen, baina 1940ko hamarkada arte ez zen poesia sortzen eta lanak argitaratzen hasi. Erabiltzen hasi zen izengoitiagatik, «Chona Madera», ezagun bihurtu zen. 1944an argitaratu zuen lehen poema-liburua, El volcado silencio, Madrilen hiru urte geroago berritu zena.
Bere ibilbidean zehar, artxipelagoko egunkariekin —El eco de Canarias, La Tarde edo El Día— eta literatura-aldizkariekin —Mujeres en la isla, Mensaje edo Gánigo— kolaboratu zuen. 1960ko hamarkadaren amaieran, Malagara joan zen bizitzera, 1979ra arte. Kanaria Handiko Las Palmasen hil zen 1980an.

## Sariak

* 1967an «Tomás Morales» poesia-saria jaso zuen, Los contados instantes lanagatik.

## Lanak

* Iraulketa isila (1944)
* Nire agerpenik argiena (1956)
* Egonaldi hutsak (1961)
* Erakusten didan ahotsa (1965)
* Une azkarrak (1966)
* Seinale jarraitua (1970)
* Nire beste hitza (1977)
* Obra osoak (1979)

## Erreferentziak

* ↑ (Gaztelaniaz) García, Cristobal Luis Nuez. (2018-05-30). «Chona Madera» Constelación de escritoras canarias (Noiz kontsultatua: 2022-05-19).
* ↑ Hernández Quintana 2008.

## Bibliografia

* Hernández Quintana, Blanca (2008). Diccionario de escritoras canarias del siglo XX. Ediciones Idea.
* Jiménez Faro, Luzmaría (1998). Poetisas españolas: De 1939 a 1975. Ediciones Torremozas.
* Millares Torres, Agustín (1982). Biografías de canarios célebres II. Editora Regional Canaria.
* Pérez, Janet; Ihrie, Maureen (2002). The Feminist Encyclopedia of Spanish Literature: A-M. Greenwood Press.

## Kanpo estekak

* Chona Maderaren biografia
* Datuak: Q27976449
# Itziar Madina

Itziar Madina Elgezabal (Cullera, Ribera Baixa, Herrialde Katalanak, 1974) euskal idazlea da. Urepelen (Nafarroa Beherea) bizi da.

## Biografia

Doktorego-tesia Aurelia Arkotxa-Scarcia-ren zuzendaritzapean egin zuen Bordele III unibertsitatean (orain Bordele-Montaigne Unibertsitatea deitzen da). 2017an aurkeztu zuen "Eñaut Etxamendiren obra narratiboaren (1964-2011) hurbilpen kritikoa" izenburuko bere tesi hori.
Kazetari lanak Irulegiko irratian, Euskal Irratietan eta ETBn egin izan ditu. Egun Euskal Idazleen Elkartean ari da lanean. Euskal prentsan (Argia...) artikuluak idazten ditu.

## Idazlanak
### Nobela

* Beste eguzkia (2007, Txalaparta)

### Haur-literatura

* Arritxu eta Mago Zurien Anaidia (Txalaparta-Gatuzain, 2009).

### Itzulpenak

Euskal Herritik kanpoko zenbait idazleren testuak itzuli ditu.

## Erreferentziak

* 1 2 Anso, Martin. «Zaharraren eta berriaren arteko zubi bila idatzi du Itziar Madinak «Beste eguzkia" eleberria» Gara 2007-03-21 (Noiz kontsultatua: 2023-12-19).
* ↑ Madina Elgezabal, Itziar. (2017). Eñaut Etxamendiren obra narratiboaren (1964-2011) hurbilpen kritikoa. (Noiz kontsultatua: 2021-03-18).
* ↑ Madina Argian.
* ↑ Ipuina irakurgai Gureliburuak.com webgunean.
* ↑ Manuel Rivas galiziarraren itzulpena Maiatz aldizkarirako.

## Ikus, gainera

* Irulegiko irratia
* Euskal Idazleen Elkartea

## Kanpo estekak

* Itziar Madina literaturaren zubitegian.
* Madina EIEren webgunean.
* Datuak: Q12259927
# Maria Maizkurrena

María Felipa Maizkurrena Moya (Londres, 1962) bizkaitar idazlea, kazetaria eta diseinatzailea da, gazteleraz idazten duena. Euskal Herrian lan egin du beti. Gaur egun Maria Maizkurrena bezala sinatzen badu, garai batean Marifeli Maizkurrena bezala ezagutzera eman zen.

## Biografia

Maria Maizkurrena Londresen jaio zen. 1969an Bilbora joan zen. Deustuko Unibertsitatean Filologia Hispaniarrena lizentziatu zen. Oso gazte hasi zen idazten. Lan desberdinak egin ditu: prentsako kolaboratzailea, esaterako Correo egunkarian, diseinatzailea, irratirako gidoigilea bezala. Literatura aldizkari desberdinetan idatzi du: Zurgai, Literatura aldizkaria, Boletín de Ficciones, Ipar Atea... Azken bi horietan argitaratzaile kontseiluetan hartu du parte. José Fernández de la Sota idazlearekin ezkonduta dago eta alaba bat du.

## Obra

Prosa zein poesia landu ditu.

### Prosa

* 1999: Adiós a Doña Laura (nobela). Bartzelona: Planeta-Agostini, 2000.

### Poesia

* 1987: Los otros reinos.
* 1989: Los cantos del dios oscuro y otros poemas.
* 1990: Una temporada en el invierno. Adonais Bilduman.
* 1999: Tiempo. Madril: Hiperión 382.zk. 2000.
* 2007: Vuelta del aire. Murtzia: Editora Regional de Murcia, 2007.

### Diseinu

* Boletín de Ficciones
* Ipar Atea
* Ancia aldizkaria Blas de Otero Fundaziorako (2003).

## Sariak

Sari ugari lortu ditu bere lanekin:
* 1989: Eusko Jaurlaritzaren Alonso de Ercilla Saria Una temporada en el invierno liburuarekin.
* 1991: Zilarrezko Hispano Saria
* 1999: Planeta-Agostiniren Literatura Saria Adiós de doña Laura liburuarekin.
* 1999: Antonio Machado Poesia Saria Tiempo liburuarekin.
* 2006: Antonio Oliver Belmás XXI. Poesia Saria Vuelta del aire liburuarekin.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* ↑ Poetas vacos en castellano. Bilbo: Muelle de Uribitarte, 2009, 105.or.
* Datuak: Q12263059
# Arrate Mardaras

Arrate Mardaras Lejarreta (Abadiño, Bizkaia, 1960ko azaroaren 21a) bizkaitar idazlea, irakaslea eta feminista da.

## Bizitza

Abadiñoko Zelaietan jaio zen. Ogibidez euskara eta literatura irakaslea da. Jaioterrian, Markina-Xemeinen eta Durangon egin zituen lehen ikasketak eta batxilergoa. Ondoren, Euskal Filologia ikasi zuen Deustuko Unibertsitatean. Txiki-txikitatik izan zuen idazteko zaletasuna eta 2013an argitaratu zuen bere lehen narrazio liburua. Hainbat olerki ere idatzi ditu. Izulpengintzan ere jardun du, baita toponimia ikerketan ere.

## Lanak
### Narrazioa

* Pendrive (Susa, 2013)
* Poli nire robota da (Denonartean, 2021).

### Itzulpenak

* Europa Vasconica Europa Semitica. Theo-Vennemann-Mila Salterain, Dagmar Reuter, Arrate Mardaras, Iñaki Gaminde. (2010)
* Zeliakoa? Zein hitz arraroa.

### Bestelakoak

* Aizu! aldizkarian zenbait artikulu.
* Abadiñoko Toponimia. Auzolanean. Mila Salterainen gidaritzapean (2010)
* 2016an D´Capricho bikote kubatarraren Andrazkubak diskorako poemak sortu zituen.
* 2018an Poema musikatu saioan parte hartu zuen Durangoko Andragunean.

## Erreferentziak

* ↑ SA, Baigorri Argitaletxea. (2013-11-28). «Arrate Mardaras, «Pendrive» galdu baten sekretuen peskizan» GARA (Noiz kontsultatua: 2020-02-21).
* ↑ «Uberan - Euskal Idazleen Elkartea - Arrate Mardarasen "Pendrive" liburuaz solasean» uberan.eus (Noiz kontsultatua: 2020-02-21).
* ↑ «"Dokumentatu behar izan dudanez, asko ikasi dut liburua idaztean" - Abadiño» Anboto.org (Noiz kontsultatua: 2020-09-20).
* ↑ Mardaras, Arrate. Zelikoa? Zein hitz arraroa. (Noiz kontsultatua: 2020-03-02).
* ↑ «Aizu!» www.aizu.eus (Noiz kontsultatua: 2020-03-02).
* ↑ Abadiñoko Toponimia. (2010)..
* ↑ «Erromantizismo xinpleegiei itzuri?» www.badok.eus (Noiz kontsultatua: 2020-02-21).
* ↑ «Literatura eta musika uztartuko dira bihar Andraguneko ekitaldian» durangon.com 2018-11-22 (Noiz kontsultatua: 2020-02-21).
* ↑ (Gaztelaniaz) «Andragunea rinde homenaje a las escritoras vascas con un recital literario» El Correo 2018-11-22 (Noiz kontsultatua: 2020-02-21).

## Kanpo estekak

* zubitegia.armiarma
* Arrate Mardaras Pendrive liburuaz EITBko Sautrela saioan. Bideoa
* Datuak: Q57659758
* Multimedia: Arrate Mardaras / Q57659758